b'\n_START_ARTICLE_\nSteyr SK 105\n_START_SECTION_\nHistorie og utvikling\n_START_PARAGRAPH_\nSk 105 ble utviklet fra 1965 av Saurer-Werke, senere overtatt av Steyr-Daimler-Puch, for \xc3\xa5 fylle et behov for et mobilt panservernkj\xc3\xb8ret\xc3\xb8y.  Den f\xc3\xb8rste prototypen sto klar i 1967, og produksjonen startet i 1971.\n_START_SECTION_\nTeknisk\n_START_PARAGRAPH_\nVognf\xc3\xb8reren sitter foran til venstre i skroget.  Vognkommand\xc3\xb8ren sitter til venstre i t\xc3\xa5rnet med skytteren p\xc3\xa5 h\xc3\xb8yre side._NEWLINE_Kanonen er 105 mm som sitter fastmontert i den \xc3\xb8vre delen av det oscillerende t\xc3\xa5rnet.  T\xc3\xa5rnet er av fransk type, en forbedret Fives-Cail Babcock FL-12.  To ammunisjonsmagasiner med seks skudd hver mater inn i kanonen.  Ammunisjonen inkluderer HE, HEAT og r\xc3\xb8ykgranater, men SK 105 kan ogs\xc3\xa5 modifiseres til \xc3\xa5 fyre APFSDS-prosjektiler.  Kanonen kan eleveres fra -8\xc2\xb0 til +12\xc2\xb0._NEWLINE_Motoren er en Steyr 7FA seksylindret turbodiesel som yter 320 hk ved 2\xc2\xa0300 omdreininger i minuttet.  Vogna har med 400 liter diesel.  Motoren og girkassen er montert bak i skroget.'